În luna mai vor fi organizate 201 programe de formare profesională pentru 4.189 de persoane care beneficiază de servicii de formare profesională gratuite, organizate de agenţiile judeţene pentru ocuparea forţei de muncă şi agenţia municipiului Bucureşti, a precizat ANOFM.

Judeţele în care se vor organiza cele mai multe cursuri, cu număr mare de participanţi, sunt Iaşi (375 persoane), Constanţa (250), Botoşani (224), Dolj (196) şi Vaslui (189).

Meseriile cele mai solicitate pentru care în luna mai se organizează programe de formare profesională sunt: inspector (referent) resurse umane (428 de persoane), bucătar (353), lucrător în comerţ (342), lucrător în cultura plantelor (236), ospătar (chelner) vânzător în unitaţi de alimentaţie (233), operator introducere validare şi prelucrare date (227) şi manichiură, pedichiură (152)